ચોટીલા સ્થિત ધર્મશાળામાંથી સાત માસના બાળકનું અપહરણ કરીને ભાગી ગયેલી સ્ત્રીની પોલીસ દ્વારા ધરપકડ કરવામાં આવી છે. સુરેન્દ્રનગર પોલીસ તથા એસઓજીએ હાથ ધરેલી સંયુક્ત સફળ કામગીરીના ભાગરૂપે માતા પિતાને તેમનું સાત માસનું બાળક પરત મળ્યું હતું. માહિતી અનુસાર બાળકનું અપહરણ કરનાર મહિલા બાવળાની છે અને પોલીસે વધુ પૂછપરછ હાથ ધરી છે. નોંધનીય છેકે એક દંપતી પોતાના સાત માસના બાળક સાથે ચોટીલા દર્શનાર્થે આવ્યા હતા ત્યારે ધર્મશાળામાંથી એક મહિલા બાળકને લઇને ફરાર થઇ ગતી હતી, જે સીસીટીવી કેમેરામાં કેદ થઇ ગઇ હતી.